b'\n_START_ARTICLE_\nBunia\n_START_SECTION_\nHeograpiya\n_START_PARAGRAPH_\nAng Bundok Hoyo ay nasa 35\xc2\xa0kilometro timog-kanluran ng Bunia. Dumadaloy ang Ilog Shari (na iba sa Ilog Shari ng Chad) sa kahabaan ng hilaga-kanlurang dakong-labas ng lungsod. Dumadaloy naman ang Ilog Ituri mga 35\xc2\xa0kilometro sa kanluran ng Bunia. Ang tagpuan ng Shari at Ituri ay nasa 45\xc2\xa0kilometro timog-timog-kanluran ng Bunia._NEWLINE_Bagamat matatagpuan ang Bunia mga 170\xc2\xa0kilometro hilaga ng ekwador, itinampok ang lungsod sa dokumentaryong pampaglalakbay ng BBC television na Equator na isinagawa noong 2006, sapagkat ito ay isa lamang sa mga iilang lugar malapit sa ekwador sa DR Congo kung saang nakasisiguro ang kaligtasan ng TV crew, sa piling malaking hukbong\xc2\xa0nag-iingat-kapayapaan\xc2\xa0ng UN.\n_START_SECTION_\nEdukasyon\n_START_PARAGRAPH_\nMay mga pamantasan ang Bunia, pinakamalaki rito ang Unibersidad ng Bunia (UNIBU) kasunod ng pampribadong Universit\xc3\xa9 Shalom de Bunia (USB), na naglalaman ng pinakamalaking aklatan sa lungsod (na may mga 40,000 tomo).'